Diari Oficial de la Generalitat Valenciana


Sumari del DOGV 5296, del 06-07-2006 (2006/7202)

RESOLUCIÓ de 7 de juny del 2006, de la Conselleria d'Economia, Hisenda i Ocupació, per la que s'accepta la cessió gratuïta de dues parcel·les de 1.964,04 i 2.172,28 m² de superfície situades en la partida de Moratilla o Cascajo de Segorbe (Castelló), realitzada per l'ajuntament del dit municipi a favor de la Generalitat, per a ser destinades a l'ampliació de l'IES .Alto Palancia..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5296

Data del DOGV
:   06-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7202


Data del document
:   07-06-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Segorbe
    * cultura regional
    * transmissió de la propietat
    * propietat immobiliària

RESOLUCIÓ de 7 de juny del 2006, de la Conselleria d'Economia, Hisenda i Ocupació, per la que s'accepta la cessió gratuïta de dues parcel·les de 1.964,04 i 2.172,28 m² de superfície situades en la partida de Moratilla o Cascajo de Segorbe (Castelló), realitzada per l'ajuntament del dit municipi a favor de la Generalitat, per a ser destinades a l'ampliació de l'IES .Alto Palancia.. [2006/7202]  
L'Ajuntament de Segorbe, en sessió plenària realitzada el dia 8 de març del 2005, va acordar la cessió gratuïta a la Generalitat de dues parcel·les de la seua propietat, de 1.964,04 i 2.172,28 m² de superfície, situades en la partida de Moratilla o Cascajo, de la dita població, amb la finalitat que les parcel·les es destinen a l'ampliació de l'IES .Alto Palancia., que consta .en l'Inventari General de Béns i Drets de la Generalitat Valenciana amb el codi 12/104/002.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la cessió de les parcel·les.  
Consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals.  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Segorbe de dues parcel·les que responen a la descripció següent:  
Parcel·la de 1.964,04 m² que se segrega de la finca matriu de 2.584 m² de superfície, situada en la partida de Moratilla o Cascajo de la dita població, que confronta: nord, barranc de Sant Julià; sud, séquia i Ramón Mañez Salas; est, Marín Morro Martín i Mariano Pérez Tortajada; i oest, IES .Alto Palancia..   
Consta inscrita en el Registre de la Propietat de Segorbe al tom 321, llibre 127, foli 5, finca 1718, inscripció 2a.   
Referència cadastral: 32009A674148945855MP.   
Parcel·la de 2.172,28 m² que se segrega de la finca matriu de 2.831 m² de superfície, situada en la partida de Moratilla o Cascajo de la dita població, que confronta: nord, IES .Alto Palència. i Ajuntament de Segorbe; sud, camí i séquia; est, Ajuntament de Segorbe; i oest, camí Segorbe a Gátova.   
Consta inscrita en el Registre de la Propietat de Segorbe al tom 517, llibre 212, foli 24, finca 1444, inscripció 6a.   
Referència cadastral: 9318754JA7510H2188AU (part).   
La parcel·la s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament de Segorbe, s'efectua amb la condició de destinar les parcel·les a l'ampliació de l'IES .Alto Palancia. en el termini dels cinc anys següents a la firma de l'escriptura pública i la seua permanència els trenta anys següents. En el supòsit d'incompliment de les condicions esmentades es produirà la reversió automàtica i gratuïta dels terrenys cedits, amb tots els seus accessoris i pertinences, a l'ajuntament.  
Tercer  
La parcel·la acceptada, haurà d'inscriure's a nom de la Generalitat en el Registre de la Propietat corresponent i, així mateix, s'ha de regularitzar l'alta en l'Inventari de l'immoble inventariat amb el codi 12/104/02 (IES Alto Palancia).  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 7 de juny del 2006.. El conseller d'Economia, Hisenda i Ocupació: Gerardo Camps Devesa.